Document ID: 32008R0164

UREDBA KOMISIJE (ES) št. 164/2008
z dne 22. februarja 2008
o spremembi Uredbe (ES) št. 1444/2006 glede minimalne vsebnosti krmnega dodatka Bacillus subtilis C-3102 (Calsporin)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Dodatek Bacillus subtilis C-3102 (Calsporin) je bil dovoljen pod nekaterimi pogoji v skladu z Uredbo št. 1831/2003. Z Uredbo Komisije (ES) št. 1444/2006 (2), je bil ta dodatek dovoljen za obdobje desetih let za uporabo za piščance za pitanje, izdaja dovoljenja pa povezana z imetnikom dovoljenja za dajanje navedenega dodatka v promet.
(2)
Uredba (ES) št. 1831/2003 določa možnost spremembe dovoljenja za dodatek na zahtevo imetnika dovoljenja in v skladu z mnenjem Evropske agencije za varnost hrane („Agencija“).
(3)
Imetnik dovoljenja za krmni dodatek Bacillus subtilis C-3102 (Calsporin) je predložil zahtevek, ki glede uporabe za purane predlaga spremembo pogojev za izdajo dovoljenja z zmanjšanjem minimalne vsebnosti navedenega dodatka.
(4)
V svojem mnenju, sprejetem 18. septembra 2007, je Agencija predlagala zmanjšanje minimalne vsebnosti aktivne snovi z 1×109 CFU na 5×108 CFU, saj obstajajo dokazi o učinkovitosti na najnižjem predlaganem odmerku (3).
(5)
Uredbo (ES) št. 1444/2006 je treba zato ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga k Uredbi (ES) št. 1444/2006 se nadomesti s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. februarja 2008

Labels: 0
3
17
6